**Budapest Főváros VIII. kerület Józsefvárosi Polgármesteri Hivatal**

a közszolgálati tisztviselőkről szóló 2011. évi CXCIX. törvény 45. § (1) bekezdése alapján

pályázatot hirdet

**Budapest Főváros VIII. kerület Józsefvárosi Polgármesteri Hivatal  
  
jegyző**

munkakör betöltésére.

**A közszolgálati jogviszony időtartama:**

határozatlan idejű közszolgálati jogviszony

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozatlan időre szól.

**A munkavégzés helye:**

Budapest, 1082 Budapest, Baross utca 63-67.

**A közszolgálati tisztviselők képesítési előírásairól szóló 29/2012. (III. 7.) Korm. rendelet alapján a munkakör betöltője által ellátandó feladatkörök:**

Feladatkörét a Magyarország helyi önkormányzatairól szóló 2011. évi CLXXXIX. törvény és az egyéb hatáskört megállapító jogszabályok határozzák meg.

**Ellátandó feladatok:**

A Budapest Főváros VIII. kerület Józsefvárosi Polgármesteri Hivatal vezetése, a Hivatal Szervezeti és Működési Szabályzatában foglaltak szerint a jegyző hatáskörébe tartozó feladatok ellátása, a Magyarország helyi önkormányzatairól szóló 2011. évi CLXXXIX. törvényben meghatározott jegyzői feladatok, valamint egyéb jogszabályok által a jegyző feladat- és hatáskörébe utalt teendők ellátása.

**A munkakörhöz tartozó főbb tevékenységi körök:**

A jegyző a Hivatal vezetője, aki szakmailag felelős a Hivatal működéséért, ellátja az önkormányzati feladatok, döntések megvalósítása érdekében szükséges operatív szervezői, a napi munkában szükséges utasításokat kiadó és azok végrehajtását ellenőrző tevékenységet, illetve a munkaköri leírásban foglaltakat önállóan végzi el. Megszervezi továbbá a hatáskörébe utalt és feladatkörébe tartozó államigazgatási ügyek intézését. Tevékenysége során felelős a jogszabályoknak és közérdeknek megfelelő szakmai, pártatlan és igazságos, valamint színvonalas ügyintézés szabályainak megfelelő eljárásért.

**A munkakör betöltője irányítása alá tartozó szervezeti egységek megnevezése:**  
Budapest Főváros VIII. kerület Józsefvárosi Polgármesteri Hivatal

**Az irányítása alá tartozó személyek száma:**286

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései , valamint a(z) Budapest Józsefvárosi Önkormányzat Képviselő-testülete mindenkori költségvetési rendelete az irányadók.

**Pályázati feltételek:**

•     Magyar állampolgárság,

•     Cselekvőképesség,

•     Büntetlen előélet,

•     Egyetem, igazgatásszervező vagy közigazgatás-szervező alapképzési szakon, vagy jogász vagy államtudományi mesterképzési szakon szerzett szakképzettség vagy közigazgatási mesterképzési szakon szerzett okleveles közigazgatási szakértő vagy okleveles közigazgatási menedzser szakképzettség,

•     Vagyonnyilatkozat tételi eljárás lefolytatása,

•      közigazgatásban szerzett legalább 2 évi közigazgatási gyakorlat

•   jogi vagy közigazgatási szakvizsga vagy a Közigazgatási és Továbbképzési Kollégium által a teljes körűen közigazgatási jellegűnek minősített tudományos fokozat alapján adott mentesítés

**A pályázat elbírálásánál előnyt jelent:**

•     több éves jegyzői tapasztalat

•     városi/kerületi polgármesteri hivatalnál szerzett legalább 10 éves vezetői gyakorlat

•      jogi szakvizsga

•      B kategóriás jogosítvány

**A pályázat részeként benyújtandó iratok, igazolások:**

•     3 hónapnál nem régebbi hatósági erkölcsi bizonyítvány, vagy annak megigénylését igazoló elismervény

•    fényképpel ellátott önéletrajz a Kttv. 5. mellékletében meghatározott kötelező adatkörrel és a 87/2019. (IV.23.) Korm rendelet 9. § és 1. mellékletben foglaltak figyelembevételével

•    iskolai végzettséget, szakképzettséget igazoló okmányok másolata, közigazgatási szakmai gyakorlat hitelt érdemlő igazolása

•     motivációs levél és a jegyzői munkakör ellátásával kapcsolatos szakmai és vezetői elképzelések bemutatása

•   vagyonnyilatkozat-tételi kötelezettség teljesítésének vállalására vonatkozó nyilatkozat

•    nyilatkozat arról, hogy a pályázat elbírálásában résztvevők a pályázó személyi anyagát megismerhetik, pályázati anyagban foglalt személyes adatainak kezeléséhez a pályázati eljárással összefüggésben hozzájárul

•     a pályázó arra vonatkozó nyilatkozatát, hogy nem áll cselekvőképességet kizáró ok vagy korlátozó gondnokság alatt, kinevezése esetén nyilatkozat arra vonatkozóan, hogy munkaköri összeférhetetlenség vele szemben nem áll fenn (Kttv.84-85 §), nem áll hivatalvesztés fegyelmi hatálya alatt, amely miatt közigazgatási szervnél nem alkalmazható

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2019. november 18.

**A pályázatok benyújtásának módja:**

•   Postai úton, a pályázatnak a Budapest Főváros VIII. kerület Józsefvárosi Polgármesteri Hivatal címére történő megküldésével (1082 Budapest, Baross utca 63-67. ). Kérjük a borítékon feltüntetni a pályázati adatbázisban szereplő azonosító számot: 17-843/2019. , valamint a munkakör megnevezését: jegyző.

**vagy**

•    Személyesen: dr. Mészár Erika - aljegyző, Budapest, 1082 Budapest, Baross utca 63-67. 1. 116.

**A pályázati eljárás, a pályázat elbírálásának módja, rendje:**

A polgármester a formai feltételeknek nem megfelelő pályázatokat érvénytelennek nyilvánítja. A pályázati eljárásban hiánypótlásnak nincs helye. A formai és tartalmi feltételeknek megfelelő pályázatot benyújtók közül az előértékelésen kiválasztott pályázók személyes meghallgatáson vesznek részt. A kiválasztásról és a kinevezésről a polgármester dönt.

**A pályázat elbírálásának határideje:** 2019. november 21.